ธกส.ปล่อยกู้495ล้านบาทกับ2สหกรณ์
ธ.ก.ส. ให้กู้ 2 สหกรณ์ 495.6 ล้านบาท
10 ส.ค. 2554

ธ.ก.ส. ให้กู้ 2 สหกรณ์ 495.6 ล้านบาท 
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารได้ปล่อยสินเชื่อให้กับสหกรณ์นิคมท่าแซะ จ.ชุมพรและสหกรณ์โคนมหนองโพราชบุรีในพระบรมราชูปถัมส์รวมทั้งสิ้น 495.6ล้านบาท โดยปล่อยกู้ให้กับสหกรณ์นิคมท่าแซะ จ.ชุมพรจำนวน 373.6 ล้านบาท หรือคิดเป็น 87.62% ของเงินลงทุนในโครงการทั้งสิ้น 426.4 ล้านบาท 
ทั้งนี้ ธนาคารคิดดอกเบี้ยเงินกู้ขั้นต่ำประเภทเงินกู้ที่มีระยะเวลา (เอ็มแอลอาร์) ลบ 1.25% จากปัจจุบันที่ 4.75% ต่อปี และกำหนดชำระคืนเงินกู้เสร็จสิ้นภายในระยะเวลาไม่เกิน 15 ปี โดยปลอดชำระคืนต้นเงินกู้ในปีที่ 1 และใช้หลักประกันจำนองที่ดินแปลงที่ตั้งโครงการ
ด้านสหกรณ์โคนมหนองโพราชบุรี ได้รับสนับสนุนวงเงินสินเชื่อ 122 ล้านบาท แยกเป็นเงินกู้ปรับปรุงโรงงานและซื้อเครื่องจักรทดแทน เพื่อเพิ่มประสิทธิภาพการผลิตนมยูเอชที จำนวน 98 ล้านบาท ต่อเติมอาคารสำนักงานและสร้างอาคารสำนักงานและสร้างศาลาประชุม 24.45 ล้านบาท ขยายฟาร์มโคนมสาธิต 35.3 ล้านบาท
จากปกติที่ธนาคารปล่อยกู้ได้ไม่เกิน 80% และให้สหกรณ์นำเงินสมทบค่าลงทุนอีก 52.8 ล้านบาท หรือ 12.38% โดยกำหนดให้ผู้กู้ต้องมีเงินสมทบค่าลงทุนไม่น้อยกว่า 20% และคิดอัตราดอกเบี้ยเงินกู้ขั้นต่ำประเภทเงินกู้ที่มีระยะเวลา (MLR) ลบ 1.25% จากปัจจุบันที่ 4.75% ต่อปี และกำหนดชำระคืนเงินกู้เสร็จสิ้นภายในระยะเวลาไม่เกิน 15 ปี โดยปลอดชำระคืนต้นเงินกู้ในปีที่ 1 และใช้หลักประกันจำนองที่ดินแปลงที่ตั้งโครงการ “วงเงินให้กู้กับสหกรณ์นิคมท่าแซะ เป็นการสนับสนุนสินเชื่อเพื่อให้สหกรณ์ใช้ก่อสร้างโรงงานสกัดน้ำมันปาล์ม ซึ่งสหกรณ์มีพื้นที่ทั้งหมด 7.9 หมื่นตารางเมตร และมีสมาชิกทั้งสิ้น 3,311 ราย หลังจากก่อสร้างโรงงานสกัดน้ำมันปาล์มแล้ว จะช่วยให้ผลผลิตน้ำมันปาล์มเพิ่มขึ้นเป็น 2.9 หมื่นตันต่อปี ซึ่งเป็นการสนับสนุนให้ผลิตพืชพลังงานทดแทนตามนโยบายรัฐบาล” นายลักษณ์ กล่าว
ส่วนสหกรณ์โคนมหนองโพราชบุรีฯได้รับสนับสนุนวงเงินสินเชื่อ 122 ล้านบาท แยกเป็นเงินกู้ปรับปรุงโรงงานและซื้อเครื่องจักรทดแทน เพื่อเพิ่มประสิทธิภาพการผลิตนมยูเอชที จำนวน 98 ล้านบาท ต่อเติมอาคารสำนักงานและสร้างอาคารสำนักงานและสร้างศาลาประชุม 24.45 ล้านบาท ขยายฟาร์มโคนมสาธิต 35.3 ล้านบาท โดยคิดอัตราดอกเบี้ย MLR ลบ 1.25% ต่อปี โดยกำหนดชำระคืนเงินกู้ภายใน 15 ปี และใช้หลักประกันจำนองที่ดินแปลงที่ตั้งโครงการและแปลงอื่น ๆ พร้อมทั้งจำนองอาคารสิ่งปลูกสร้างและเครื่องจักรบนที่ดิน และให้คณะกรรมการดำเนินการทั้งคณะและผู้จัดการสหกรณ์ค้ำประกันเงินกู้ในฐานะส่วนตัว